Stegger kaldte Berth en fucking-spasser-nar - og trak i land. Nu kalder Berth Stegger en ubegavet tåbe, og beder ham stille op til Folketinget

- P3s morgenvært Anders Stegger – hvis løn, jeg er med til at betale via min licens - har nu sagt undskyld, for de uovervejede opfordringer han kom med fredag om annoncør-boykotten af den Korte Avis.

- Nu mangler vi bare, at han siger undskyld for de udtalelser han kom med om Kenneth Kristensen Berth i torsdags.

DF'eren sagde det som det er

Sådan indleder nationens! Lars V et læserbrev om licens, public service og Danmarks Radios journalisters måde at give udtryk for deres politiske holdninger.



Se også: DF'er nægter at betale licens: Raser mod DR-værts opfordring til boykot



Lars var nemlig ved at køre galt i sin bil på vej til arbejde, da han torsdag morgen kl. 7.25 hørte den udskældte Anders Steggers indslag DF's EU-ordførers udtalelser om EUs ydre grænser. Og det syntes han, var langt over stregen. Lars' brev - som P3-chef Christian Ottenheim har fået mandag, men ikke har kommenteret endnu - fortsætter derfor således:

Se også: DF'er i kontroversiel udtalelse: Skyd på bådflygtninge

Se også: DF-profil i flygtninge-kovending: Beklager, det er jeg ked af

Skyd på dem, hvis de ikke vender om

- DF’eren havde sagt, at de både med migranter, der krydser Middelhavet burde stoppes af kystbevogtningsfartøjer, og at man eventuelt kunne skyde mod dem, hvis menneskesmugler-skipperne ikke rettede sig efter kystbevogtningens befalinger.

- Det fik P3 drejet til, at nogen burde skyde Kenneth Berth.

- I øvrigt viste det sig at DFeren bare fortalte, hvordan virkeligheden er – der bliver skudt mod migranternes skibe – men nu mangler vi at P3 forholder sig til virkeligheden uden for det trygge radio-studie og giver DF en undskyldning, skriver Lars V.

Se også: Bådflygtninge bliver allerede beskudt af kystvagter

Hvad mener du? Skal P3 sige undskyld til Kenneth Berth?

Kenneth Kristensen Berth har på Ekstra Bladets opfordring lyttet indslaget igennem (du kan se en udskrift nedenfor), og han har ikke behpv for undskyldning:

- Det taler jo for sig selv, hvad jeg synes, om det der.

Verbalt opkast betalt af licenskroner

- Men der er ingen tvivl om, at der er tale om en ubegavet tåbe. Han har fået adkomst til at lukke sit verbale opkast udover os andre for licenskronerne.

- Jeg synes i stedet, at han skal stille op til Folketinget, hvis han har så mange holdninger. Han kan jo kalde det for Fladpandet Folkeparti.

Synes du, at Anders Stegger eller P3 skylder en undskyldning?

- Nej, det synes jeg ikke. Jeg synes, han skal sige op. Så er vi andre fri for at høre på alt hans ubegavede ævl. Det hører ingen steder hjemme.

Tror du ikke, han kunne være en trussel, hvis han stillede op til Folketinget?

Bedre han kommer i Folketinget end sidder i DR

- Nej, det er jeg slet ikke bange for. Det er bedre end han sidder i Danmarks Radio og siger så meget ubegavet til alle danskerne.

Kunne han ikke få mange stemmer?

- I Folketinget har vælgerne mulighed for ikke at ville høre og stemme på ham.

- Hos DR er man tvangsindlagt til at høre på ham uden vi selv har valgt det, siger Berth, men hvad siger du?

Skal DR sige undskyld til Kenneth Berth? Skal Stegger stille op til Folketinget? Eller/og skal EU lade være med at skyde mod de både med flygtninge/migranter, der ikke frivilligt vender om?